ພຶດຕິກຳ ທີ່ດີ ຂອງເກົາຫຼີເໜືອ ອາດຈະບໍ່ຜ່ອນຜັນ ມາດຕະການ ລົງໂທດໄດ້
ຄວາມ​ພະຍາຍາມ​ຂອງ​ເກົາຫຼີ​ເໜືອ ທີ່​ໄດ້ທຳການ​ພົວພັນ​ເມື່ອ​ບໍ່​ດົນ​ມາ​ນີ້ ໄດ້ພົບກັບ ຄວາມສົງໄສຢູ່ ຈາກປະຊາຄົມໂລກ.
ເຖິງແມ່ນວ່າ ເກົາຫຼີເໜືອ ມີທ່າທີໃຫ້ການຮ່ວມມື ເມື່ອບໍ່ດົນ ມານີ້ກໍຕາມ ແຕ່ໂຊລ ແລະ ວໍຊິງຕັນ ບໍ່ມີຮ່ອງຮອຍໃດໆ ທີ່ ຈະຫລຸດຜ່ອນຄວາມກົດດັນ ຕໍ່ລະບອບການປົກຄອງຂອງ Kim Jong Un ເລີຍ ທັງສອງປະເທດ ຍັງສືບຕໍ່ມີຄວາມເປັນຫ່ວງ ກ່ຽວກັບ ໂຄງການ ອາວຸດນິວເຄລຍຂອງພຽງຢາງ ແລະມີຄວາມໝັ້ນໝາຍຈະໃຊ້ ນະໂຍບາຍການຄວບຄຸມຢ່າງເຂັ້ມງວດດ້ວຍມາດຕະການລົງ ໂທດທາງເສດຖະກິດ ແລະ ການໂດດດ່ຽວທາງດ້ານການທູດ ເພື່ອກົດດັນໃຫ້ລະບອບດັ່ງກ່າວເລີກ ລົ້ມ ໂຄງການອາວຸດ ນິວເຄລຍຂອງຕົນ ນັກວິເຄາະ ກ່ຽວກັບເກົາຫຼີ ທ່ານ Daniel Pinkston ຜູ້ທີ່ທຳການຄົ້ນ ຄວ້າ ທີ່ສູນສຶກສາ ບັນຫາຂັດແຍ້ງ ຢູ່ມະຫາວິທະຍາໄລ Babes-Bolyai ໃນປະເທດ Romania ທີ່ມາ ຢ້ຽມຢາມ ກ່າວວ່າ ຫຼາຍທ່ານຢູ່ໃນປະຊາຄົມນາໆຊາດ ມອງເຫັນແບບທີ່ຍັງມີຄວາມ ສົງໄສຢູ່ ວ່າ ຄວາມພະຍາຍາມຂອງເກົາຫຼີເໜືອ ທີ່ໄດ້ທຳການພົວພັນເມື່ອບໍ່ດົນມານີ້ ອັນລວມມີການເຕົ້າໂຮມບັນດາຄອບຄົວ ທີ່ພັດພາກຈາກກັນ ແລະ ການທີ່ບໍ່ໄດ້ຍິງ ຈະຫຼວດ ຫຼັງຈາກທີ່ໄດ້ມີຮ່ອງຮອຍ ສະແດງໃຫ້ເຫັນວ່າ ຕົນຈະຍິງນັ້ນ ທ່ານ Pinkston ເວົ້າວ່າ ໜ່ວຍສືບລັບແຫ່ງຊາດ ຂອງໂຊລ ໄດ້ຊີ້ແຈງໃນວັນອັງຄານວານນີ້ ວ່າ ເກົາຫຼີເໜືອ ແມ່ນຕຽມພ້ອມ ທີ່ຈະທົດລອງນິວເຄລຍ ຄັ້ງທີ 4 ແຕ່ຫາກວ່າ ມັນອາດຈະບໍ່ເກີດຂຶ້ນໄດ້ ໃນອະນາຄົດໃກ້ໆນີ້ ສ່ວນຢູ່ທີ່ວໍຊິງຕັນ ໃນວັນອັງຄານວານນີ້ ທ່ານ Sung Kim ຜູ້ຕາງ ໜ້າພິເສດ ດ້ານ ນະໂຍບາຍເກົາຫຼີເໜືອ ຂອງກະຊວງການຕ່າງປະເທດສະຫະລັດ ກ່າວ ຕໍ່ ຄະນະ ກຳມະການດ້ານການພົວພັນຕ່າງປະເທດຂອງສະພາສູງ ວ່າ ລັດຖະບານພຽງຢາງ ຍັງສືບຕໍ່ທ້າທາຍ ຄວາມຕັ້ງໃຈ ຂອງປະຊາຄົມນາໆຊາດ